Langen (Hessen)

**Langen** er en by med rundt 37&nbsp;000 innbyggere mellom Frankfurt am Main og Darmstadt i delstaten Hessen i Tyskland. Byen er hovedsete for lufttrafikktjenesten Deutsche Flugsicherung. I nærheten finnes Paul-Ehrlich-instituttet for vaksiner og biomedisinske farmaka og et opplæringssenter for Deutscher Wetterdienst (værtjeneste).

## Geografi
### Geografisk plassering
Langen ligger i Rhein-Main-området sentralt mellom Frankfurt am Main og Darmstadt i *trekanten* av universiteter i Frankfurt, Darmstadt og Mainz. Sammen med byer som Mainz, Praha og Kraków ligger Langen på femtiende breddegrad. Bekken *Sterzbach* flyter gjennom byen og bredden er rekreasjonsområde utenfor byen.

Kommunen grenser til Neu-Isenburg i nord, Dreieich i nord og øst, Egelsbach i sør og vest og Mörfelden-Walldorf i nordvest.

### Bylandskap
Det er seks strøk:

* *Altstad* (Gamlebyen) i øst. Gamlebyen er innenfor den tidligere bymuren som fortsatt er delvis synlig. I Gamlebyen er det innført vern av de mange bindingsverkhusene.
* Sentrum midt i Langen. Omgitt av andre strøk følger det gaten *Bahnstraße*.
* *Neurott* i nordvest. Selv om strøket er et industriområde, er det bolighus der også. En bosetting ble etablert i 1958 for USAs forsvar for arbeidere på Rhein-Main Air Base som ble stengt i 2005. Da ble *Langen Terrace Housing Area* returnert til Forbundsrepublikken Tyskland av US Army.
* *Nordend*, boligområde med mange leiligheter og noen boligblokker.
* *Linden* i vest. Ble bygget rundt århundreskiftet mest på eget initiativ med mange villaer og eneboliger. Det ble oppkalt etter lindetrær som var i gaten *Mörfelder Landstraße*.
* *Oberlinden* i vest. Ble bygget på sekstitallet med planlagte boliger for ca. 5&nbsp;000 innbyggere. Mange schlesiere, som kom etter krigen, har funnet seg hjem der.
* *Steinberg* i sørøst. Det er mange eneboliger og villaer med hager, som er bygget i nittiårene. I nærheten er gamle eplehager som er under naturvern og viktige for produksjonen av eplevin – *den nasjonale drikken* i regionen.

## Historie
### Forhistorisk tid
Allerede i mesolitikum levde det folk i området. Dette er dokumentert av funnene i utgravninger i området til det nye rådhuset og et innendørs svømmebasseng. I *Koberstadt* i sørøst i byen – som er dagens delstatsskog Langen og rekreasjonsområde – har det blitt gjort viktige funn fra hallstattkulturen.

### Middelalder
Den første større bosetningen oppsto sannsynligvis mellom 500 og 600 e.Kr. av frankiske innvandrere. Den eldste bevarte skriftlige kilden til landsbyen er et gavebrev fra kong Ludwig II til Lorsch kloster, datert 834. Der omtales Langen som *Langungon*, og utstrekningen av Langen-allmenningen er beskrevet, inkludert Drieichlahha, dagens Dreieich, som en nabokommune i nord. 

Rester av byens festningsverk, inkludert det spisse tårnet og det butte tårnet, har overlevd fra middelalderen.

### Tidlig moderne tid
Fra renessansen er bevart de *Vierröhrenbrunnen* (brønnen med fire rør) fra 1553. I 1600 ble Langen, sammen med distriktet Kelsterbach, solgt av greven av Isenburg til landgreven av Hessen-Darmstadt. Siden den gang har Langen tilhørt Hessen. Ved delingen av *Länger Markgenossenschaft* i 1732, hvor Langen var hovedby, fikk landsbyen to tredjedeler av landet og Egelsbach en tredjedel.

### Moderne tid
Langen fikk status som *Marktflecken* (markedsby) i 1813 og ble sete for distriktsadministrasjonen i 1821. Dette gjorde Langen til de facto distriktshovedstad, men den måtte gi fra seg denne funksjonen til Gross-Gerau og Offenbach am Main i 1832. Jernbanelinjen Main-Neckar-banen og Langen togstasjon ble åpnet i 1846. I 1862 ble byen en del av distriktet Offenbach. Storhertug Ludvig IV ga den byrettigheter i 1883 med innvielsen av bykirken.

Fra slutten av første verdenskrig til 1930 var Langen okkupert av franske soldater – som en del av okkupasjonen av Rhinland som en del av *Mainzer Brückenkopf*. Langen ble ikke ødelagt i andre verdenskrig. I 1959 ble boligbyen *Oberlinden* bygget som en første (planlagt) utvidelse. Langen forble uendret under den administrative regionalreformen i Hessen på 1970-tallet, som en av få byer og tettsteder.

### Befolkningsutvikling

## Politikk

Borgermester: Frieder Gebhardt, SPD.

Erster Stadtrat (bokstavelig: Første bystyret)/ varaborgermester: Stefan Löbig, Bündnis 90/Die Grünen.

### ''Bystyret''
Kommunevalget avholdes 6. mars 2016 ga følgende resultater, satt i forhold til tidligere valg:

### Vennskapsbyer

I tillegg er det skolesamarbeid mellom Dreieichschule og Lycée Agricole i Chateau-Salins og Oregon High School i Oregon i Wisconsin.

## Referanser


## Eksterne lenker
* 
*